b"\n_START_ARTICLE_\nQuercus laceyi\n_START_SECTION_\nDescripci\xc3\xb3\n_START_PARAGRAPH_\nQuercus laceyi \xc3\xa9s un arbre caducifoli de mida petita o mitjana, rarament creix m\xc3\xa9s d'11 metres d'altura, i t\xc3\xa9 un tronc robust. L'escor\xc3\xa7a \xc3\xa9s escamosa, de color gris fosc. Les branques fan 4-7\xc2\xa0mm de gruix, de color gris groguenc, amb lenticel\xc2\xb7les de color marr\xc3\xb3 clar. Les gemmes fan 2-6\xc2\xa0mm, c\xc3\xb2niques ovoides, de color marr\xc3\xb3 fosc. Les fulles fan entre 3,7-15 x 2-6 cm, cori\xc3\xa0cies, el\xc2\xb7l\xc3\xadptiques. L'\xc3\xa0pex \xc3\xa9s arrodonit, base cune\xc3\xafforme. Les fulles s\xc3\xb3n llises, de color gris-verd per sobre, p\xc3\xa0l\xc2\xb7lides per sota. El marge de la fulla \xc3\xa9s fistonada-ondulada o totalment arrodonida. Tenen un discret l\xc3\xb2bul, entre 9-14 parells de venes. El pec\xc3\xadol fa 3-7\xc2\xa0mm de llarg. Les flors masculines amb anteres grogues, amb aments d'entre 2-3 cm de llarg. Les glans fan 1,3 cm de llarg, ovoides, de color marr\xc3\xb3, entre 1 a 3 glans juntes, sense pec\xc3\xadol o gaireb\xc3\xa9; tancades 2/3 de la tassa. La tassa t\xc3\xa9 escates tomentoses, lliures de cotil\xc3\xa8dons. Les glans maduren al cap d'1 any.\n_START_SECTION_\nDistribuci\xc3\xb3\n_START_PARAGRAPH_\nQuercus laceyi creix al nord-est de M\xc3\xa8xic, concretament als estats de Nuevo Le\xc3\xb3n, Tamaulipas, Coahuila i San Luis Potos\xc3\xad i a l'oest de Texas (Estats Units); concretament a l'Altipl\xc3\xa0 d'Edwards._NEWLINE_Prefereix llocs secs calcaris i suporta s\xc3\xb2ls molt argilosos._NEWLINE_Quercus laceyi ha estat sovint conf\xc3\xb3s amb Quercus glaucoides, que \xc3\xa9s un roure de fulla perenne nativa al centre i el sud de M\xc3\xa8xic."